Ekspert: Michael Jackson gikk 60 dager uten ekte søvn før han døde
Fredag vitnet Harvard-professor og søvnekspert Charles Czeisler i rettssaken mot konsertarrangøren AEG Live. AEG ble tidligere i år saksøkt for 240 millioner kroner av Jacksons familie. Familien mener konsertarrangøren er ansvarlig for popkongens død 25. juni 2009. IfølgeCNNforklarte Czeisler i retten at Michael Jackson kan har vært det eneste menneske noen sinne som har gått to måneder uten såkalt REM-søvn. Et menneske trenger denne type søvn for å holde hjernen og kroppen i live, mente Czeisler. Jacksons doktor, Conrad Murrey, ble i 2011 dømt for uaktsomt drap. Murrey skal ha gitt Jackson det kirurgiske bedøvelsesmiddelet Propofol 60 dager på rad, slik at Jackson skulle få sove mens han forberedte seg til den 50 konserter lange turneen «This Is It» i Storbritannia. Propofol gir ifølge Czeisler pasienten den samme oppfriskende følelsen som en god natts søvn. Men ekte søvn hjelper også hjernen med å reparere hjerneceller, noe Propofol-søvn ikke gjør.Under laberatorieforsøk skal rotter ha dødd etter fem uker uten REM-søvn, men det er aldri testet ut på mennesker. Czeisel fortalte også at lange perioder uten REM-søvn gjør personen paranoid, angstfylte, deprimerte og ukonsentrerte. Man mister også appetitten og balansen, refleksene blir ti ganger tregere og alle følelsesutbrudd blir ti ganger sterkere. Disse symptomene skal ligne svært mye på dem vitner i retten har forklart at Michael Jackson hadde kort tid før han døde, skriver CNN.Professor Bjørn Bjorvatn er leder for Nasjonalt kompetansesenter for søvnsykdommer. Han sier det er utenkelig at mangel på REM-søvn kan være dødelig.Søvneksperten sier det finnes mange sovemedisiner som tar bort mye av REM-søvnen, blant annet de sovemidlene Michael Jackson fikk. - Men slike midler har folk tatt i årevis, og det har ikke tatt livet av noen. Samtidig tror vi at REM-søvn er viktig, men det knytter seg mer til hukommelsen, sier Bjorvatn.
Hadde ikke popkongen fått i seg en dødelig høy dose Propofol, mener en søvnekspert han uansett ville dødd av søvnmangel. - Utenkelig, sier norsk ekspert.